עוד פעם לבד 
עָזַבְתִּי בַּלַּיְלָה הַכְּלָבִים נָבְחוּ; רַעַם הִתְגַּלְגֵּל בָּהָר; אֲרֻבּוֹת הַשָּמַיִם נִפְתְּחוּ ; הַוָּאדִי שוֹטֵף כְּמוֹ נָהָר; נֹחַ אָמַר לִי שֶׁיֵּרֵד מַבּוּל; גֶּשֶם אֵימִים וּבָרָד ; דֶּרֶךְ מְשֻׁבֶּשֶׁת מוֹרָד תָּלוּל; עוֹד פַּעַם לְבָד; חַיָּה נִלְכֶּדֶת בְּאוֹר פַּנָּסִים; נִמְלֶטֶת לִתְפֹּס מַחֲסֶה; נִשְאָר לִי עוֹד כֶּסֶף בַּכִּיסִים; אֶת הַדֶּלֶק זֶה יְכַסֶּה; הָיִית נֶהְדֶּרֶת מַמָּש אוֹצָר ; שֶבִּזְבַּזְתִּי בְּרֶגַע אֶחָד; וַעֲלַי לַחֲצוֹת אֶת הַגֶּשֶר הַצַּר; עוֹד פַּעַם לְבָד; הַצֹּמֶת מוּצָף כְּבָר עַד הַפָּגוֹש ; הַמָּנוֹעַ כִּמְעָט וְנֶחְנָק ; אֶפְשָר לְהַחְלִיק פֹּה לִשְבֹּר אֶת הָרֹאש; אוֹחֵז אֶת הַהֶגֶה חָזָק; לְכִי לָךְ אֶל נֹחַ הוּא בָּנָה תֵּיבָה; אוּלַי הוּא יִתֵּן לָךְ מִקְלָט; אַל תִּדְאֲגִי לִי אֲנִי לֹא אֶטְבַּע; עוֹד פַּעַם לְבָד; יֵש הָמוֹן גַּרְגֵּרִים בִּשְעון הַחוֹל; שֶל עָבָר כְּבָר יוֹתֵר מִשֶּל עָתִיד; בְּמִשְׁחָק הַחַיִּים גַּם אֲנִי עוֹד יָכוֹל; לְשַׂחֵק בִּלְעֲדַיִךְ תַּפְקִיד; וּמָה תַּעֲשִׂי אַתְ אַּחֲרֵי הַמַּבּוּל; שוּב תֵּשְׁבִי בְּקָפֶה "אֲרָרָט"; סִגָּרִיָּה וְסֵפֶר אֶסְפְּרֵסוֹ כָּפוּל; עוֹד פַּעַם לְבָד; מֵעֵבֶר לְגֶשֶר הַכְּבִיש הַמָּהִיר ; כְּשֶאָגִיעַ לְשָׂם אָז אוּלַי ; אֵרֵד לִי דָּרוֹמָה לֹא אָשׁוּב אֶל הָעִיר ; אֶתְפֹּס לִי כַּמָּה יָמִים בְּסִינַי; לֹא חוֹשֵב עֲלַיִך אֲבָל חוֹשֵב; שֶיָּכֹלְתְּ לְהוֹשִיט לִי יָד; הֶחְמַצְתְּ אֶת הָרֶגַע גַּם לָךְ זֶה כּוֹאֵב; עוֹד פַּעַם לְבָד; זוֹחֲלִים הַמַּיִם בְּהִלּוּךְ אִטִּי; הַמָּנוֹעַ לְרֶגַע כָּבָה; נֹחַ, צָדַקְתּ, זֶה מַבּול אֲמִּתִי; מְאֻחָר כְּבָר לַחֲזֹר בִּתְשוּבָה ; מֵעֵבֶר לְגֶשֶׁר עַד הַצַּד הַשֵּנִי; זֶה עִנְיָין שֶל עוֹד מֶטֶר אֶחָד; הַגַּלְגָּל מִסְתּוֹבֵב סְבִיב עַצְמוֹ וַאֲנִי; עוֹד פַּעַם לְבָד; 